Reykjavík 16. mars 2018.

Hr. Benedikt Benediktsson, sérfræðingur á skrifstofu skattamála,

Fjármála- og efnahagsráðuneytið Arnarhvoli,

Lindargötu,

101 Reykjavík.

Góðan daginn,

Bílabúð Benna er aðili að Bílgreinasambandi Íslands og tekur þátt í þeim athugasemdum sem Bílgreinasambandið gerir við drög að skýrslu starfshóps um endurskoðun skattlagningar ökutækja og eldsneytis og styður þær.

**Þeir borga sem menga, einfaldari innheimta, sveifluminni innkoma.**

Við viljum nota tækifærið og undirstrika sérstaklega þá skoðun okkar hjá Bílabúða Benna að skattlagning öflunar (innflutnings) bifreiða sem nú eru í formi vörugjalds beri að leggja algerlega niður. Þessi stað kæmi 10 til 15 krónu gjald (sjá skýrslu frá Deloitte í viðhengi) á eldsneyti jarðefnisdrifna bifreiða, (gæti verið lægra í dag vegna gífurlegs fjölda bílaleigubíla eða um 24.000 sem eru samsvarandi um 100.000 bíla almennings m.v. meðalkeyrslu), en vistvænar bifreiðar yrðu t.d. skattlagðar miðað við notkun (akstur) en ný tækni til að mæla notkun bifreiða á auðveldan hátt er nú fáanleg. Kostir þessarar skattlagningar eru m.a. að þeir borga sem menga, einfaldari innheimta, sveifluminni innkoma og gífurlegur fjöldi bílaleigubíla sem aðallega er notaður af ferðamönnum eru þá skattlagðir til samræmis við aðra notendur bifreiða. þ.e.a.s. þeir sem menga og slíta gatnakerfinu borga á sanngjarnari hátt.

Ef það hugnast ráðuneytinu ekki að fella alfarið niður vörugjöld á bifreiðum þá viljum við til vara leggja til að slíkri gjaldtöku verði stillt í hóf t.d. með 10% flötum skatti á jarðefnisdrifna bifreiðar sem verður innheimt við **skráningu bifreiðar**.

**Aukaávinningur:**

Benda má á að ef gjaldtaka við innflutning bifreiða er aflögð eða innheimt við skráningu þá verður ekki nein hindrun lengur fyrir bifreiðaumboð að taka bíla heim þegar þeim hentar sem skapar ákveðið hagræði m.a. í eftirfarandi tilvikum:

1. Innköllun bifreiða.

Ef í ljós kemur galli í framleiðslu bifreiða þá fær innflytjandi kröfu frá framleiðanda um að laga viðkomandi galla án tafar. Stundum kemur framleiðslugalli fram á bílum það snemma að þeir eru á leið til landsins eða á hafnarbakkanum. Það er ógjörningur fyrir bílaumboð að leysa slíka bíla úr tolli til að ljúka viðgerð eins fljótt og auðið er á meðan gjaldtaka er við lýði við innflutning bifreiða.

1. Flutningstjón.

Oft kemur í ljós að bíll sem er nýseldur og á að afhenda með hraði er skemmdur. Það þarf ekki nema litla rispu í lakki til að setja áætlaða afhendingu í uppnám. Slík uppákoma veldur mikilli óánægju hjá viðkomandi viðskiptavini og setur um leið í gang bráðaaðgerð að hálfu bifreiðaumboðsins til að leysa úr því vandamáli sem upp er komið. Með niðurfellingu gjaldtöku við innflutning gætu bifreiðaumboðin unnið standsetningarvinnuna með meiri fyrirvara.

1. Tilkynning á flutningstjóni til vátryggingafélags.

Einnig má benda á að kröfur vátryggingafélaga um tilkynningar á tjóni í flutningi er yfirleitt settur ákveðinn tímarammi. Niðurfelling á gjaldtöku bifreiða við innflutning myndi auðvelda bifreiðaumboðum að taka bifreiðir heim til skoðunar og senda slíkar tilkynningar ef tjón kemur í ljós innan setts tímaramma.

Virðingarfyllst,

Bílabúð Benna

Benedikt Eyjólfsson.

Í viðhengi:

Skýrsla frá Deloitte sem gerð var fyrir Bílgreinasambandið.

Samantekt úr skýrslu Deloitte.